Pako (1. tuotantokausi)
Jaksot

| Jakso | Nimi (suomenkielinen/alkuperäinen) | Ensiesitys Yhdysvalloissa | Ensiesitys Suomessa | Katsojia (USA; milj> ) |
| --- | --- | --- | --- | --- |

| 1x01 (1) | Pakosuunnitelma / Pilot |  29. elokuuta 2005 |  12. syyskuuta 2006 | 10,51 |
Michael Scofield tekee pankkiryöstön ja jää tarkoituksella kiinni tullakseen tuomituksi Fox Riverin vankilaan, jossa hänen veljensä Lincoln Burrows on vangittuna odottamassa kuolemantuomiota. Burrows on tuomittu syyttömänä murhasta, ja Michaelin tarkoituksena on vapauttaa hänet yksityiskohtaisesti suunnittelemassaan vankilapaossa. Michael tapaa vankilassa sellitoverinsa Sucren. Hän pääsee pian mukaan entisen mafiajohtajan John Abruzzin johtamiin vankilatöihin (VT-töihin), kun lupaa kertoa tälle mafiaoikeudenkäyntiin liittyvän todistajan Fibonaccin olinpaikan. Vankilanjohtaja Henry Pope saa tietää Michaelin olevan ammatiltaan rakennusinsinööri, ja pyytää tältä apua vaimolleen hääpäivälahjaksi rakentamansa Taj Mahalin pienoismallin kanssa. Michael tapaa vankilassa veljensä Burrowsin ja näyttää tälle vankilan pohjapiirustukset, jotka hän on naamioinut ottamaansa kokovartalotatuointiin.

| 1x02 (2) | Allen Schweitzer / Allen |  29. elokuuta 2005 |  19. syyskuuta 2006 | 10,51 |
Rotumellakka mustien ja valkoisten välillä kytee vankilassa. Mellakan jälkimainingeissa T-Bag uskoo, että Michael tappoi hänen kaverinsa ja hautoo kostoa. Michael jahtaa lääkettä, jolla hän saisi testitulokset osoittamaan, että hänellä on diabetes, sillä vain siten hän pääsee käymään jatkuvasti sairastuvalla. Veronica Donovan etsii todisteita, ettei Lincoln tappanut Terrence Steadmania.

| 1x03 (3) | Uskollisuuskoe / Cell Test |  5. syyskuuta 2005 |  26. syyskuuta 2006 | 8,49 |
Michael testaa, onko hänen sellikaverinsa Sucre luotettava. Sucre läpäisee testin, mutta ei halua olla millään tavalla osallisena tulevaan pakosuunnitelmaan ja vaihtaa selliä. T-Bag hautoo yhä kostoa. Abruzzi tajuaa, että paras tapa saada Fibonaccion olinpaikka epäselville on tehdä yhteistyötä Michaelin kanssa. Veronica tapaa Leticia-nimisen naisen, jolla on tietoja Terrence Steadmaniin kuolemasta, mutta nainen murhataan.

| 1x04 (4) | Alkemisti / Cute Poison |  12. syyskuuta 2005 |  3. lokakuuta 2006 | 9,15 |
Michael uusi sellikaveri ”Kaaos” alkaa ratkoa hänen tatuointinsa arvoitusta ja on haluton pakenemaan, joten Michael haluaa päästä hänestä eroon. Sucre saa tietää serkkunsa Hectorin seurustelevan tyttöystävänsä kanssa, joten myös hän päättää paeta. Veronica Donovan jatkaa Terrence Steadmanin murhan selvittämistä. Agentti Kellerman selvittää että Michael on Burrowsin veli ja aikoo siirtää tämän toiseen vankilaan.

| 1x05 (5) | Tie vapauteen / English, Fitz or Percy |  19. syyskuuta 2005 |  10. lokakuuta 2006 | 7,96 |
Salaisen palvelun agentit kiristävät vankilanjohtaja Popea ja yrittävät siirrättää Michaelia pois Fox Riveristä. Michael testaa pakosuunnitelman ensimmäisen vaiheen: kuinka kauan viranomaisille kestää saapua Fox Riveriin kun pako on havaittu. Veronica ja Nick Savrinn tutkivat Lincolnia vastaan todistavaa videota, jota joku muukin havittelee haltuunsa.

| 1x06 (6) | Paholaisen kasvot / Riots, Drills and the Devil (Part 1) |  26. syyskuuta 2005 |  17. lokakuuta 2006 | 8,55 |
Michael ja Sucre hankkivat vankilaan täyslukituksen päästäkseen rauhassa kaivamaan luolaa, mutta T-Bag järjestää vankilamellakan. T-Bag ja eräs vanginvartija saavat selville pakosuunnitelman, ja T-Bag uhkaa tappaa vanginvartijan ellei pääse mukaan. Lääkäri Sara jää saarroksiin sairasosastolle, mutta Michael aikoo pelastaa hänet raiskaukselta. Veronica alkaa jälleen luottaa Nickiin. Salaisen palvelun agentit päättävät tapattaa Lincolnin.

| 1x07 (7) | Pimeyden ytimessä / Riots, Drills and the Devil (Part 2) |  3. lokakuuta 2005 |  24. lokakuuta 2006 | 9,48 |
Michael pelastaa Saran. Värvätty vanki yrittää tappaa Lincolnin ja vartija Bellick puhuu kuvernöörille vankilanjohtaja Popen kiellosta huolimatta. Veronica ja Nick seuraavat vihjeitä je menevät Washingtoniin tutkimaan puhelinsoiton alkuperää. L.J. riitelee äitinsä ja isäpuolensa kanssa.

| 1x08 (8) | Koston aika / The Old Head |  24. lokakuuta 2005 |  31. lokakuuta 2006 | 10,12 |
Michael tarvitsee 30 vuotta vankilassa olleen Charles Westmorelandin apua pakosuunnitelmassa. Wesmoreland epäröi ensin, mutta lopulta suostuu sytyttämään vartijoiden taukotilan tuleen ja lavastaa Bellickin syylliseksi. Veronica ja Nick tonkivat Lincolnin tapausta, ja heidät yritetään tappaa räjäyttämällä, mutta he selviävät iskusta vaikkakin heitä luullaan kuolleiksi. Salaisen palvelun agentit tappavat L.J:n äidin ja isäpuolen. Käy ilmi, että kaiken takana on varapresidentti.

| 1x09 (9) | Hylkiö / Tweener |  31. lokakuuta 2005 |  7. marraskuuta 2006 | 9,01 |
Agentit Kellerman ja Hale jahtaavat LJ:tä, mutta tämä onnistuu harhauttamaan heitä ja pääsee Veronican ja Nickin luokse. T-Bag havittelee uutta orjaa, ja Michael yrittä auttaa tätä. Pakohanke vaarantuu, koska Abruzzi ei pysty täyttämään pomojensa odotuksia

| 1x10 (10) | Valheiden verkko / Sleight of Hand |  7. marraskuuta 2005 |  14. marraskuuta 2006 | 8,06 |
Michaelin on tehtävä valinta, sillä ainoastaan Fibonaccin olinpaikan paljastaminen mafialle pelastaa pakosuunnitelman. C-Note pääsee jyvälle pakosuunnitelmasta ja hänet täytyy ottaa mukaan. Kellermanin ja Halen työnantaja on tyytymätön etsintöjen edistymiseen, joten agentit saavat tiimiinsä kolmannen jäsenen, Quinnin. Veronica ja Nick jäljittävät Terrence Steadmanin yhtiön rahoja.

| 1x11 (11) | Seitsemän rohkeaa miestä / And Then There Were 7 |  14. marraskuuta 2005 |  21. marraskuuta 2006 | 9,58 |
Michaelin vaimo vierailee vankilassa ja tuo tälle pankkikortin, mutta vanginvartija Bellick selvittää asian. Westmoreland muuttaa mielensä ja päättää liittyä pakojoukkoon, koska haluaa vielä kerran nähdä kuolevan tyttärensä. Quinn jäljittää Veronican, Nickin ja LJ:n. Jakson lopussa Michael tajuaa, että pakojoukossa on liian paljon ihmisiä: he kaikki eivät ehdi muurin yli ja yksi täytyy jättää ryhmästä pois.

| 1x12 (12) | Yksi liikaa / Odd Man Out |  21. marraskuuta 2005 |  28. marraskuuta 2006 | 10,08 |
Vangit saavat selville, että yhden on jäätävä pois pakoreissulta. Michael onnistuu selvittämään kulkureitin sairasosastolle. Abruzzi uhkaa tappaa T-Bagin, ellei tämä jättäydy pois joukosta. Suunnitelma menee pieleen, kun T-Bag viiltää häntä hengenvaarallisesti kaulaan. Agentti Hale soittaa Veronicalle ja haluaa tavata: hänellä on todisteita Lincolnin syyttömyydestä.

| 1x13 (13) | Rengas kiristyy / End of the Tunnel |  28. marraskuuta 2005 |  5. joulukuuta 2006 | 12,18 |
Veronica tapaa agentti Halen ja kuulee, että Terrance Steadman on hyvä elossa. Hale ei kuitenkaan ehdi antaa todisteita, sillä Kellerman saapuu paikalle ja tappaa hänet. Abruzzi viedään Fox Riverista sairaalaan. Pako on valmis alkamaan, mutta Michael ei halua paeta, sillä hänen veljensä Lincoln on viety eristykseen. Hän kuitenkin keksii suunnitelman.

| 1x14 (14) | Rottajahti / The Rat |  20. maaliskuuta 2006 |  12. joulukuuta 2006 | 9,28 |
Pakoyritys epäonnistuu ja Lincolnin teloitus lähestyy. Michael yrittää vahingoittaa sähkötuolia, mutta vanginvartija Bellick on jälleen askeleen edellä. Michael pyytää lääkäri Saraa vetoamaan kuvernööri-isäänsä, jotta teloitusta voitaisiin lykätä. Toisaalla Veronica ja Nick vetoavat tuomariin ja esittävät saamiaan todisteita. Jakson lopussa Lincoln talutetaan sähkötuoliin.

| 1x15 (15) | Epätoivon hetket / By the Skin and the Teeth |  27. maaliskuuta 2006 |  19. joulukuuta 2006 | 10,07 |
Lincolnin teloitusta lykätään, kun joku antaa nimettömästi uusia tietoja tuomarille. Uusien tietojen vuoksi Steadmanin ruumis kaivetaan ylös. Lincoln oli näkevinään teloitusyleisön joukossa isänsä. Michael pukee vartijan univormun päällensä päästäkseen tutkimaan paikkoja, mutta univormu palaa kiinni hänen ihoonsa ja polttaa tärkeän kohdan hänen tatuoinnistaan. Westmore ja C-Note huomaavat, että heillä on jotain yhteistä.

| 1x16 (16) | Menneisyyden vangit / Brother's Keeper |  3. huhtikuuta 2006 |  2. tammikuuta 2007 | 8,10 |
Katsaus menneisyyteen tuo uutta valoa Michaelin ja Lincolnin suhteeseen, sekä vankilan muiden asukkien entiseen elämään.

| 1x17 (17) | Kuin mielipuoli / J-Cat |  10. huhtikuuta 2006 |  9. tammikuuta 2007 | 8,12 |
Johtaja Pope yrittää turhaan saada Michaelin paljastamaan palovammojensa alkuperän, ja tämä joutuu erityisselliin. LJ löytää uusia tietoja koskien agentti Kellermania. Sucre menee vartijoiden taukotilaan, jotta saa reiän umpeen, mutta hän jää kiinni ja joutuu itsekin erityisselliin. Bellick laittaa avustajansa vakoilemaan heidän touhujaan. Michael teeskentelee mielenterveytensä järkkyvän.

| 1x18 (18) | Huijarit / Bluff |  17. huhtikuuta 2006 |  16. tammikuuta 2007 | 8,18 |
Michael kaivelee Haywiren muistista tatuointinsa puuttuvaa osaa. Muut pakotiimin vangit yrittävät estää Gearya huutokauppaamasta Michaelin ja Sucren selliä. Lincoln saa luvan tavata LJ.:n, mutta matkalla tapaamispaikkaan rekka törmää Lincolnin kuljetusautoon.

| 1x19 (19) | Avain vapauteen / The Key |  24. huhtikuuta 2006 |  23. tammikuuta 2007 | 8,63 |
Michael miettii, miten hän saisi klinikan avaimen Saralta. Lincolnille selviää hänen isänsä osuus tapahtumiin, jotka veivät hänet telkien taakse. Avocadon ahdistelu saa Tweenerin epätoivoiseksi.

| 1x20 (20) | Ei paluuta / Tonight |  1. toukokuuta 2006 |  30. tammikuuta 2007 | 8,54 |
Pakotunneli on paljastunut, joten matkaan on lähdettävä samana iltana. Tehovalvonnassa oleva Lincoln joutunee jäämään joukosta. Michael kertoo pakosuunnitelmasta Saralle, joka ei suostu auttamaan. Viimeisenä keinonaan Michael kääntyy vankilanjohtajan puoleen.

| 1x21 (21) | Hetki lyö / Go |  8. toukokuuta 2006 |  6. helmikuuta 2007 | 9,13 |
Michael käskee Popen siirtää Lincolnin klinikalle. Pakovangit pääsevät lukitsemattomasta ovesta Saran työhuoneeseen. Westmoreland joutuu luopumaan leikistä, mutta hän paljastaa pitkään säilyttämänsä salaisuuden. Kahdeksan vangeista pääsee muurin yli.

| 1x22 (22) | Karkumatkalla / Flight |  15. toukokuuta 2006 |  13. helmikuuta 2007 | 10,24 |
Johtaja Pope ja Bellick aloittavat suuroperaation vankilasta paenneiden jäljittämiseksi. Veronica löytää pitävän todisteen Lincolnin syyttömyydestä.